Paralimpiese Spele 2016: Charl du Toit verbeter wêreldrekord | Maroela Media
Argieffoto van Charl du Toit tydens die 20ste Statebondspele
Du Toit het sy eie wêreldrekord met 0.01 sekondes verbeter toe hy in 11.42 sekondes oor die eindstreep gestorm het. Hy het vroeër vanjaar in Switserland die wêreldrekord in sy kategorie verbeter.
Van der Merwe was tweede in sy uitdunne in 'n tyd van 11.52 sekondes.
"Ek is heeltemal verras, dit is onverwags," het Du Toit gesê en sy mylpaal toegewy aan sy oom Johan gesterf het ná 'n skietvoorval tydens 'n huisbraak by sy huis in Pretoria. Maroela Media het vroeër berig Johan du Toit (57), adjunkhoof van die Hoërskool Akasia in die noorde van Pretoria, is Dinsdagoggend in die hospitaal oorlede waar hy die afgelope 11 weke behandeling ontvang het sedert hy deur 'n groep rowers in sy huis oorval is.
"Ek wou net deur die uitdunne kom. Baie dankie aan my afrigter, Suzanne Ferreira en my spanmaats en al die mediese personeel wat my tot hier gebring het."
Du Toit het tydens sy geboorte nie genoeg suurstof na sy brein gekry nie, toe die naelstring om sy nek gebind het.
"Die skare was ongelooflik en ek het elke sekonde van die wedloop geniet! Oom Johan sou trots gewees het."
Die twee atlete neem Sondag deel aan die finale ronde.
Hilton Langenhoven het Saterdag in die verspring uitgeblink en 'n gouemedalje verower. Lees meer.
Bly op hoogte met Suid-Afrika se vordering by die Paralimpiese Spele 2016.
Baie geluk met jou rekord prestasie, Charl! Ons hou duim vas vir jou en Fanie in die finaal.
Geluk ook aan Hilton Langenhoven, asook alle ander atlete wat ons land verteenwoordig, ons is trots op julle!
Baie geluk met julle prestasies……mag "Kersvader" met sy tjekboek en Audi ook vir julle wag op die lughawe wanneer julle land!!!